Power Rangers Ninja Stormin viholliset

**Power Rangers Ninja Stormin viholliset** olivat kuvitteellisia hahmoja vuoden 2003 Power Rangers -sarjassa *[[Power Rangers Ninja Storm]]*. Viholliset olivat avaruusolioita, joiden johtajana toimi paha ninjamestari Lothor.

## Lothor
**Lothor**, syntymänimeltään **Kiya Watanabe**, oli paha ja aiemmin Maapallolta karkotettu ninjamestari. Hänen tarinansa kerrottiin kauden puolivälissä kolmiosaisessa jaksossa "The Samurai's Journey". Kun Cam Watanabe matkusti ajassa taaksepäin etsimään suuren voiman lähdettä, hän tapasi vanhempansa teini-ikäisinä ja sai tietää, että hänellä oli myös Kiya niminen setä. Kiya suhtautui välinpitämättömästi ninja-akatemian sääntöihin toisin kuin hänen kaksoisveljensä Kanoi. Kukaan ei kuitenkaan tiennyt, että Kiya halusi varastaa samurai-amuletin (suuren voiman lähteen) Camin äidiltä. Hän yritti lavastaa Camin varkaaksi, mutta Kanoi pilasi veljensä suunnitelman ja ilmiantoi hänet. Totuuden paljastuttua seurasi taistelu Camin ja Kiyan välillä, jonka Cam voitti. Akatemian sensei karkotti Kiyan sen jälkeen Maapallolta. Camille paljastui kauhea totuus sedästään, kun hän ennen karkottamistaan huusi "Otan itselleni muinaisen pahuuden soturin nimen. Tästä hetkestä lähtien minut tunnetaan nimellä Lothor!" Hän myös vannoi kostavansa karkotuksensa joskus veljelleen. Wind Ninja Academyn oppilaana hän piti yllään keltamustaa univormua, jonka perusteella hän opiskeli maa-elementtiä. 

Lothor käytti karkotuksensa jälkeen vuosia avaruudessa ja kokosi ympärilleen joukon pahoja avaruusninjoja (avaruusoliot harjoittelivat myös pimeitä taistelutekniikoita). Hän suunnitteli valloittavansa Maan tuhoamalla kaikki planeettaa suojelevat ninja-akatemiat ja niiden ninjamestarit, jotta hänestä itsestään tulisi kaikkien aikojen suurin ninjamestari. Hän oli myös kohdannut Vexacus nimisen palkkionmetsästäjän, jonka kanssa hänellä oli syntynyt vihamielisyyksiä. Lothorin joukkoihin kuului myös hänen siskontyttönsä Kapri ja Marah. Sisarukset olivat myös Camin serkkuja. 

Lothor vieraili salaa Maassa myös ennen ensimmäisessä jaksossa tekemäänsä hyökkäystä Wind Ninja Academyyn. Vierailun aikana hän oli tappanut Hunterin ja Blaken adoptiovanhemmat, kun Hunter ja Blake olivat vasta lapsia. Heidän vanhempansa olivat olleet oppilaita Thunder Ninja Academyssä. Akatemian sensei Omino oli sen jälkeen ottanut veljekset huostaan ja oppilaikseen. Myöhemmin Lothorin joukkojen ensimmäinen hyökkäys kohdistui juuri Thunder Ninja Academyyn ja hän vangitsi kaikki akatemian oppilaat ja sensei Ominon. Hän sai myös Hunterin ja Blaken vakuutettua siitä, että Wind Ninja Academyn nykyinen sensei Kanoi Watanabe oli vastuussa heidän adoptiovanhempiensa kuolemista.

Lothorin veljen, sensei Kanoi Watanaben, johtama Wind Ninja Academy oli hänen seuraava kohteensa Thunder Ninja Academyn jälkeen. Lothor kaappasi myös sieltä kaikki akatemian oppilaat ja taisteli sensei Watanabea vastaan. Taistelun aikana sensei muuttui marsuksi.  

Lothorin voitto jäi lyhyeksi, kun hän huomasi kolmen Wind Ninja Academyn oppilaan, Shanen, Dustinin ja Torin, välttyneen vangitsemiselta. Ainoina selviytyjinä kolmikolle annettiin morpherit, joiden avulla he pystyivät muuttumaan Wind Power Rangereiksi. Uudet Power Rangerit onnistuivat pilaamaan Lothorin suunnitelmat kerta toisensa jälkeen, vaikka hän lähetti heitä vastaan lukuisia hirviöitä. Lothorilla oli pakkomielle tuhota rangerit välttämättä heidän Power Ranger -muodoissaan. Lothorilla oli myös outo huumorintaju, joka tuli yleensä esiin, kun hän turhautui hirviöihinsä/siskontyttöihinsä. 

Viimeisissä jaksoissa Lothorin kenraalit tuhoutuivat yksi kerrallaan: joko rangerit tuhosivat heidät tai he tuhosivat toisensa. Selvisi, että se oli kaikki ollut osa Lothorin suurta suunnitelmaa ylikuormittaa Pahuuden syvänne ja tuoda sieltä sen jälkeen takaisin kaikki Ninja Stormissa aiemmin kaatuneet hirviöt. Camilta varastamansa samurai-amuletin avulla Lothor sai syvänteen auki, joten tuhoutuneet kenraalit ja muut hirviöt palasivat maan pinnalle tuhoamaan maailman. Shane onnistui tuhoamaan henkiin herätetyt kenraalit pian Battlizerinsa avulla samalla, kun muut rangerit heittivät tavallisia hirviöitä takaisin syvänteeseen. Lothor onnistui sen jälkeen imemään Camin samurai-amulettiin rangereiden voimat. Shane, Dustin ja Tori käyttivät kuitenkin sisäisiä ninjavoimiaan ja saivat Lothorin ja hänen loput joukkonsa työnnettyä Pahuuden syvänteeseen ja pelastivat siten maailman. 

Lothoria näytteli Grant McFarland.

## Lothorin kenraalit
### Zurgane
**Zurgane** oli Lothorin joukkojen ylin kenraali. Hän nautti kaiken tuhoamisesta Lothorin nimessä. Hän oli todellisuudessa pieni muurahaista muistuttanut olento, joka ohjasi suurempaa samurai-teemaista robottiasua. Hänen muurahaismuotoa ei koskaan televisiosarjassa nähty, mutta se kävi ilmi sarjasta tehdystä lelusarjasta. 

Zurgane halveksi Thunder Rangereita, vaikka he olivatkin aluksi Lothorin puolella. Zurgane oli kateellinen heidän Lothorilta saamasta tunnustuksesta ja kunniasta, koska hän halusi saada sitä itse Lothorilta. Lothor ja muut hänen joukkoihinsa kuuluneet jäsenet pilkkasivat Zurganea usein, koska hänellä ei ollut asussaan suuta tai silmiä. Zurgane toimi myös Lothorin teknisenä neuvonantajana. Hän korjasi Lothorin aluksella koneita ja rakensi myös omia pahoja zordejaan, joilla hän taisteli itse rangereita vastaan. Hän käytti myös robottimaisia hirviöitä. Zurgane pystyi voimiensa avulla telesiirtymään, kohdistamaan energiaa ja vetämään miekkoja hartioiltaan. 

Zurganen tuhousi myöhemmin Vexacus, joka oli toinen Lothorin kenraaleista. Vexacus halusi valtaa ja teki myöhemmin yhteistyötä Marahin ja Kaprin kanssa tuhotakseen myös Motodronen ja Shimazun. Zurgane oli huonossa kunnossa, kun rangerit olivat tuhonneet hänen viimeisen zordinsa. Vexacus käytti tilaisuuden hyväkseen ja hyökkäsi Zurganen kimppuun tuhoten hänet. Myöhemmin Zurgane palasi, kun Lothor avasi syvänteen. Pian Shanen kuitenkin tuhosi hänet uudestaan. 

Äänenä toimi Peter Rowley.

### Choobo
Choobo oli Lothorin joukoissa palvellut luutnantti. Hän muistutti ylipainoista aasialaista miestä, joka oli pukeutunut vuorikiipeilyvälineisiin. Choobolla oli viikset ja hänellä oli vihreä matelijamainen nahka. Hän käytti aseenaan valko-punaraidallista pamppua ja hänellä oli hieman mammanpoikamainen persoonallisuus. Choobo pystyi tuomaan selkärepustaan energiapalloja, joihin hän vangitsi vihollisiaan. Hänen käyttämät hirviöt olivat yleensä eläinteemaisia. Choobo pystyi siirtämään vastustajiaan myös reppuunsa, joka toimi hänen omana tasku-ulottuvuutenaan. Hän pystyi itse ilmestymään sinne jättimäisenä päänä ja puhaltamaan myrkyllisiä kaasuja. Hänellä oli taito myös hallita ihmisiä kuin sätkynukkeja. 

Choobo yleni kenraaliksi, kun hän onnistui vangitsemaan Thunder Rangerit ja sai heidät uudestaan Wind Rangereiden vihollisiksi. Hän epäonnistui rangereiden tuhoamisessa, sillä Thunder Rangerit ymmärsivät myöhemmin olleensa aivopestyjä. Sen jälkeen Lothor ajoi Choobon pois alukseltaan. Choobo vannoi kostavansa Thunder Rangereille ja otti aluksesta mukaansa yhden suurennuskäärön, joka antoi hänelle mahtavat voimat. Choobo tuhoutui taistelussa Thunderstorm Megazordia vastaan. Lothor kuitenkin pelasti hänet ja kutisti Marahille uudeksi lemmikiksi. Lothor palautti Choobon vahingossa myöhemmin oikean kokoiseksi. 

Myöhemmin Shane tuhosi Choobon punaisena Battlized Rangerina. Ei ole kuitenkaan varmuutta tuhoutuiko Choobo kokonaan, sillä hänen nähtiin vain ottavan iskun Battlizerin lasersäteistä.

Äänenä toimi Bruce Hopkins.

### Motodrone
**Motodrone** oli alun perin **Perry**, moottoripyöristä paljon tietänyt asiantuntija, joka suunnitteli seuraavan sukupolven moottoripyörää. Hänen koejärjestelyissä sattui kuitenkin virhe ja hän muuttui sen seurauksena hyönteistä muistuttaneeksi kyborgiksi, Motodroneksi. Hunter onnistui tuhoamaan Motodronen ja vapauttamaan Perryn uudella Ninja Glider Cyclellään. Myöhemmin Lothor rakensi oman Motodronen ja siirsi siihen Kelzakin sielun. 

Motodronella oli aseenaan kaksipuolinen sauva. Hän ajoi myös moottoripyörää ja käytti välillä yllään ruskeaa kaapua. Lothorin rakentamana Motodrone oli hänen uskollinen kätyrinsä. Myöhemmin Vexacus kuitenkin tuhosi hänet, kun hän oli menossa paljastamaan Vexacuksen petollisen juonen Lothorille. Myöhemmin Motodrone palasi vielä kerran, kun Lothor avasi syvänteen. Pian Shanen kuitenkin tuhosi hänet uudestaan.

Äänenä toimi Craig Parker.

### Vexacus
**Vexacus** oli hai-teemainen avaruuden palkkionmetsästäjä ja Lothorin "vannoutunut vihollinen". Hän päätyi lopulta työskentelemään Lothorille tarkoituksenaan juonitella samalla häntä vastaan. Vexacus käytti aseenaan sahateräistä miekkaa ja viuhkaa. Hän pystyi tarvittaessa tuomaan esiin myös jättimäisen maalla liikkuneen ja haita muistuttaneen mechan. Vexacus saapui alun perin Maahan Skyla nimisen avaruusolion perässä, jolta hän halusi viedä hänen hallitseman voiman. Vexacus ei kuitenkaan onnistunut tavoitteessaan ja myöhemmin Shane Clarke ampui hänen aluksensa alas punaisella wind battlizerillaan. 

Vexacuksesta tuli sen jälkeen Lothorin joukkojen ylin kenraali ja hän otti usein yhteen Zurganen kanssa. Vihanpito johti niin pitkälle, että Vexacus lopulta tuhosi Zurganen, kun Zurganen käyttämä Hyper Zurganezord oli tuhoutunut. Vexacus tuhosi hänet kenraaleista ensimmäisenä osana suunnitelmaansa tuhota kaikki kenraalit ja syrjäyttää Lothor. Myöhemmin Motodrone koki saman kohtalon kuin Zurgane. Vexacus liittoutui Marahin ja Kaprin kanssa Lothoria vastaan. Viimeisissä jaksoissa kuitenkin selvisi, että Marahin ja Kaprin liittoutuminen hänen kanssaan kuului Lothorin suunnitelmaan ylikuormittaa Pahuuden syvänne. Marah ja Kapri järjestivät Vexacuksen häviön taistelussa rangereita vastaan, jossa tuhoutui samalla myös Thunder Rangereiden käyttämä Thunder Megazord. Hän palasi vielä kerran, kun Lothor avasi syvänteen. Pian Shane kuitenkin tuhosi Vexacuksen uudestaan.

Äänenä toimi Michael Hurst.

### Shimazu
**Shimazu** oli alun perin patsas, joka piti sisällään muinaisen japanilaisen sotaherraklaanin jäänteet. Motodrone herätti sen vahingossa henkiin hänen ja Cameron Watanaben välisen taistelun aikana. Shimazu liittyi Lothorin joukkoihin ja vapautti kolme susimaista hirviötä, joita kutsuttiin Wolfbladeiksi. Wolfbladet tuhoutuivat, mutta Shimazu pysyi Lothorin joukoissa melkein kauden loppuun asti. 

Shimazu suunnitteli yhdessä Vexacuksen kanssa ottavansa Lothorin avaruusaluksen haltuunsa. Vexacus kuitenkin myöhemmin petti hänet. Shimazu liittoutui sen jälkeen Marahin ja Kaprin kanssa, joista oli juuri selvinnyt, että he olivat oikeasti viisaita ja olivat vain pitäneet älykkyytensä piilossa. Marah, Kapri ja Shimazu hyökkäsivät kukin omalla zordillaan rangereita vastaan, mutta heidän zordinsa tuhottiin. Sen jälkeen Marah ja Kapri tuhosivat Shimazun ja hänestä jäi jäljelle vain hänen naamionsa. Selvisi, että Marah ja Kapri olivat työskennelleet Lothorille koko ajan.  

Myöhemmin Shimazu palasi, kun Lothor avasi Pahuuden syvänteen. Shane tuhosi hänet punaisena Battlized Rangerina. Ei ole kuitenkaan varmuutta tuhoutuiko hän kokonaan.

Äänenä toimi Jeremy Birchall. Shimazun nimi juontaa juurensa Shimazu-klaanista.

## Marah ja Kapri
Marah ja Kapri olivat Lothorin siskontyttöjä ja Camin serkkuja. Tiedetään myös, että Marahin ja Kaprin vanhemmat sallivat siskosten oleskella Lothorin kanssa, kun hän yritti haalia valtaa itselleen. 

Vaikka he molemmat olivat hieman hölmöjä oli Marah, jolla oli mustat hiukset ja hyönteismäinen päähine, vielä Kapriakin typerämpi. Kapri, jolla oli vaaleanpunaiset hiukset, oli toisaalta kaksikosta ilkeämpi ja ylimielisempi. Marah ja Kapri yrittivät jatkuvasti todistaa sedälleen olleensa tarpeeksi pahoja kuulumaan hänen joukkoihinsa. Lothor kuitenkin piti heitä enemmänkin riesana kuin avustajina. Kapri käytti yleensä myös Lothorin PAM-laitetta (Personal Alien Manager), jolla hän kutsui avuksi hirviöitä eri puolilta galaksia ja myös suurensi heitä.

Eräänä päivänä Marahin vanha ystävä Beevil saapui Lothorin alukselle ja otti Marahin paikan Lothorin joukoissa. Suruissaan Marah sai Dustinin, Keltaisen Wind Rangerin, luottamaan itseensä ja kertoi hänelle, miten he onnistuisivat tuhoamaan Beevilin. Lopulta kuitenkin selvisi, että kaikki oli vain ollut osa hänen suunnitelmaansa tehdä Beevilistä entistä voimakkaampi. Beevil tuhoutui, mutta siitä huolimatta Lothor ja hänen joukkonsa olivat ylpeitä Marahista, kun hän oli taitavasti huijannut Dustinia. Marah näytti selvästi katuneen tekoaan, vaikka hän väittikin olleensa oikeasti paha.

Kauden loppupuolella vaikutti siltä, että Marah ja Kapri suunnittelivat Lothorin syrjäyttämistä hänen kenraaliensa avulla. Se oli kuitenkin vain kaikki osa Lothorin suunnitelmaa. Selvisi myös, että Marah ja Kapri olivat oikeasti älykkäitä ja he olivat koko sarjan ajan vain esittäneet hölmöjä. Lothor käytti heitä kenraaliensa tuhoamiseen, jotta kenraalit vahvistaisivat Pahuuden syvännettä ja lopulta ylikuormittaisivat sen. Kun Lothor katsoi saaneensa tytöistä kaiken haluamansa irti hän petti heidät ja jätti tuhoutumaan avaruusaluksensa mukana. He vaihtoivat sen jälkeen puolta ja auttoivat rangereita vapauttamaan kauden alussa vangitut ninjaoppilaat. Marah ja Kapri liittyivät lopulta Wind Ninja Academyyn uusina alokkaina. 

Marahia näytteli Katrina Devine.  Kapria näytteli Katrina Browne.

## Kelzakit
Kelzakit olivat Lothorin ninjoja muistuttaneita rivisotilaita, joilla oli mustat asut ja ponihännät. Niillä oli myös punainen käärmekuvio keskellä kasvoja. Ne käyttivät aseinaan miekkoja ja nuijia. 

### Kelzak Furiet
Kelzak Furiet muistuttivat tavallisia Kelzakeja, mutta niillä oli punaiset asut. Ne olivat myös voimakkaampia ja vaikeampia voittaa.

## Hirviöt
Lothor ja hänen kätyrinsä lähettivät hirviöitä taistelemaan rangereita vastaan. Kauden hirviöt otettiin Super Sentai -sarjasta *[[Ninpuu Sentai Hurricaneger]]*.  Hirviöt kasvoivat suuriksi, kun niille lähetettiin Lothorin avaruusaluksesta käärö. Hirviöt päätyivät tuhouduttuaan Pahuuden syvänteeseen. 

* Blue Face (äänenä toimi Craig Parker) - Lothor lähetti tämän rukoilijasirkkamaisen hirviön Maahan kaappaamaan loput Wind Ninja Academyn oppilaat.
* Mad Magnet (äänenä toimi Craig Parker) - Robottimainen magneetti-teemainen hirviö. Mad Magnet osasi laittaa ihmisiä kasoiksi ja tehdä heistä ryhmäpatsaita.
* Copybot (äänenä toimi Jason Hoyte) - Oli kameleonttia muistuttanut hirviö, joka osasi tehdä itsestään ja muista kopioita.
* Terramole (äänenä toimi John Leigh) - Robottimainen myyrähirviö, joka liikkui sujuvasti myös maan alla.
* Amphibidor (äänenä toimi Mark Wright) - Robottimainen konnaa muistuttanut hirviö.
* Florabundicus (äänenä toimi Cal Wilson) - Oli kukkateemainen hirviö.
* Snipster (äänenä toimi Jeremy Burchall) - Snipster oli robottimainen jänis, jolla oli kyky saada ihmiset riitelemään keskenään.
* Toxipod (äänenä toimi John Leigh) - Oli kotiloa muistuttanut hirviö.
* Super Toxipod (äänenä toimi John Leigh) - Oli alkuperäisen Toxipodin vahvempi versio. Se muistutti alkuperäisen Toxipodin tavoin kotiloa.
* Boxing Bopp-A-Roo (äänenä toimi Mark Wright) - Robottimainen ja kengurua muistuttanut nyrkkelijähirviö, joka käytti puheessaan itsekeksittyjä sanoja.
* Kenraali Trayf (äänenä toimi Greg Johnson) - Kenraali Trayf oli sikaa muistuttanut hirviö, jonka Zurgane kutsui taistelemaan rangereita vastaan.
* Madtropolis (äänenä toimi Dallas Barnett) - Madtropolis oli kaupunkiteemainen hirviö, jolla oli ihossaan kiinni rakennusten pienoismalleja. Sillä oli myös lukuisia silmiä ympäri kehoaan. Madtropolis lähetettiin viemään Power Rangereilta heidän voimansa ja se aiheutti rangereille harhoja. 
* Hip Hopper - Oli kaskasta muistuttanut hirviö.
* Tentacreep - Oli tursasta muistuttanut hirviö.
* Starvark (äänenä toimi Jorgito Vargas Jr) - Starvark muistuttu ulkomuodoltaan tapiiria.
* Skyscrapper - Oli robottimainen ja amebaa muistuttanut hirviö.
* Magic Moustache - Tämä hirviö muistutti ulkomuodoltaan monnikalaa.
* Sucker (äänenä toimi Dene Young) - Sucker oli hammasteemainen hirviö, joka muistutti hyttystä. Sen pisto muutti uhrinsa puoliksi hyönteiseksi.
* Fragra (äänenä toimi Penny Ashton) - Fragra oli kämmenteemainen hirviö, jolla oli taito muuttaa ihmisiä hajuvesipulloiksi.
* Mr. Ratwell (äänenä toimi Mark Wright) - Robottimainen ja hiirtä muistuttanut hirviö.
* DJ Drummond (äänenä toimi Michael Hurst) - Robottimainen ja rumpu-teemainen hirviö.
* Beevil (äänenä toimi Lori Dungey) - Robottimainen ja mehiläistä muistuttanut hirviö. Se oli Marahin ystävä.
* Footzilla (äänenä toimi Joel Tobeck) - Oli jalkateemainen hirviö. Sillä oli kirjaimellisesti jalkapohja päänään.
* Slob Goblin (äänenä toimi Joel Tobeck) - Oli kieli-teemainen hirviö, jolla oli yllään postilaatikkoa muistuttanut panssari. Se muutti ihmisiä postimerkeiksi, joiden joukossa olivat myös Thunder Rangerit.
* Wolfbladet - Kolme Shimazun susimaista hirviötä. Woldbladeihin kuului musta, ruskea ja valkoinen yksilö. Niiden tuhoutumisen jälkeen ne herätettiin henkiin yhdistettynä kolmipäisenä Woldblade-hirviönä.
* Goldwinger (äänenä toimi Glen Drake) - Oli robottimainen ja yöperhosta muistuttanut hirviö. Sillä oli laite, jolla se pystyi parantamaan minkä tahansa vaurion.
* Inflatron (äänenä toimi Dene Young) - Oli korva-teemainen hirviö, joka käytti aseenaan ilmapalloja.
* Eyezak - Eyezak sai ihmiset kuvittelemaan pahimmat pelkonsa. Sillä oli lonkerot käsinään. 
* Condortron - Oli kondoria/korppia muistuttanut hirviö.
* Catonia - Oli naispuolinen oselottia muistuttanut hirviö.
* Chin Dragon - Oli kiinalaista lohikäärmettä muistuttanut hirviö.

## Lähteet

## Aiheesta muualla
* Power Rangers Ninja Stormin viholliset Power Rangers Centralissa